Tertnes

Tertnes er et boligområde i Åsane bydel i Bergen, mellom Morvik og Ulset i nord, Åstveit i sør og Byfjorden i vest. Her ligger Tertnes skole, Åstveit skole, Tertnes videregående skole og idrettsanlegget Åstveithallen, forøvrig mest eneboliger og noe blokkbebyggelse. Tertnes er også tilholdssted for Tertnes Idrettslag. Tertnesveien er hovedveien gjennom området.

Tertnes omfattes av grunnkretsene Tertnes, Danmarksneset og Kvernevikstemma, med totalt 3 376 innbyggere 1. januar 2012 og et samlet areal på 1,85 km², hvorav 0,04 km² ferskvann.

Stedsnavnet Tertnes er en forvanskning av det tidligere navnet Thorstenes. I et gavebrev fra 1574 skjenket kong Frederik 2. gården Thorstenes i Hammer sogn utenfor Bergen til St. Jørgens hospital inne i byen.

Referanser 

Åsane